adresse
Store norske leksikon,Jus,Formuerett,Fast eiendom
Adresse er en angivelse av hvor en person, institusjon, bedrift, eller lignende, holder til. For eksempel er adressen til Nidarosdomen Bispegata 5. I Norge er det kommunene som fastsetter offisielle adresser.
Adresse brukes også om en henvendelse rettet til noen. For eksempel: «klagen hadde en tydelig adresse», eller «pasningen hadde ingen adresse». Offisiell adresse I Norge består en offisiell adresse av et adressenavn, det vil si navn på vei, gate eller område, med tillegg av et adressenummer som entydig identifiserer bygninger eller innganger til bygninger. I bygg med flere boenheter per inngang, for eksempel en boligblokk, vil den offisielle adressen også omfatte et bruksenhetsnummer (bolignummer) bestående av en bokstav og et firesifret tall i tillegg til inngangens adresse.I den offisielle adressen kan det også inngå et adressetilleggsnavn, det vil si et nedarvet bruksnavn eller navn på institusjon eller bygning.Alle grunneiendommer har i tillegg en matrikkeladresse bestående av et gårds- og bruksnummer, eventuelt også festenummer eller undernummer.Kommunen er adressemyndighet og fastsetter offisielle adresser. Alle adresser med tilhørende koordinater er ført i matrikkelen. Norge har (2021) om lag 2,5 millioner adresser, hvorav mer enn 2,4 millioner er veiadresser. Les mer i Store norske leksikon postadresse adresse – typografi adresse – IT adresse – jus